BMPT esittelyssä vuonna 2012.
BMPT:n uudempi, aiemmasta kehittyneempi versio BMPT-72 eli Terminator 2 (2020).
Hieman eri Terminator 2 malli (paraatiharjoitus Moskovassa 2018).
**BMPT**, toisinaan lisänimellä *Terminator*, on venäläinen panssariajoneuvo. BMPT on suunniteltu tukemaan tankkien toimintaa pääasiassa urbaaneilla alueilla. BMPT:n pääasiallinen tehtävä on vastustajan jalkaväkeä vastaan hyökkääminen.

Kazakstan on ottanut ajoneuvon käyttöön ja sitä on valmistettu Kazakstanissa. Vuonna 2018 Venäjän asevoimat ottivat vastaan ensimmäiset BMPT-vaunut ja niiden sanottiin olevan käyttövalmiita vuonna 2021.

Vaunussa on passiivista ja reaktiivista panssarointia. Vaunussa on kaksi 30 mm tykkiä, kaksi AGS-17D tai AGS-30 kranaatinheitintä, neljä Ataka-T panssarintorjuntaohjusta sekä yksi 7,62 mm konekivääri. Vaunua on valmistettu useilla eri alustoilla, uudemmasta mallista on käytetty myös nimitystä *BMPT-72* tai *Terminator 2*. Enemmistössä vaunuista on taistelupanssarivaunutyypin T-72 rungon päälle kiinnitetty modernimpi tykkitorni. Lisäksi ilmeisesti on valmistettu pieni määrä BMPT-vaunuja Armata-panssarivaunualustalle, mutta näitä versioita ei ole vielä tuotu taistelukäyttöön.

Venäjä on käyttänyt T-72:n runkoon pohjautuvaa BMPT-vaunua hyökkäyssodassaan Ukrainaan (2022–), esimerkiksi keväällä 2022 Luhanskin alueen Sjevjerodonetskin taisteluissa ja alkuvuodesta 2023 Kreminnan seudulla. Ukraina on tuhonnut tykistötulella Kreminnan seudulla ainakin yhden tällaisen panssariajoneuvon.

Kehitystyö
----------

Vaunun idea oli Sergei Majevin. Hän toimi 1985--1987 Afganistanissa 40. armeijan varakomentajana ja Turkestanin sotilaspiirin kalustosta vastaavana.
Majev idea oli vaunu, jossa olisi panssarivaunun suoja ja aseistettuna pienikaliiperisilla aseilla antamaan saturaatiotulitukea kahden kilometrin etäisyydelle asti.

Neuvostoliiton puolustusministeriö tuki ajatusta ja kehitystyö annettiin Tšeljabinskin traktoritehtaalle. BMPT oli valmiina testeihin 1992, mutta Tšeljabinskin tehdas meni 1990-luvulla konkurssiin. Projektin pelasti Majevin nimitys panssarijoukkojen pääviraston johtajaksi 1996. Hän sai siirrettyä projektin Nižni Tagiliin Uralvagonzavodille, jossa valmistui 2002 uusi prototyyppi.

BMPT-1 läpäisi testit 2006, mutta vaunusta päätettiin tehdä halvempi ottamalla alustaksi olemassa oleva T-72-vaunun alusta. Torni ja 125 mm tykki poistetiiin ja korvattiin konetykeillä, konekivääreillä ja ohjuslaukaisimilla. Vaunu hyväksyttiin viimein palvelukseen 2017.

Lähteet
-------

1. 1 2 3 4 5 6 7  BMPT *military-today.com*. Viitattu 30.3.2022. (englanniksi)
2. 1 2 3  Meri Naski: Video: Tältä näyttää Venäjän harvinainen Terminator-tankki – "Herättää epäilemättä kauhua" (osa kuvauksesta video-osuudessa) *iltalehti.fi*.  11.2.2023. Viitattu 11.2.2022. (suomeksi)
3. 1 2 3  Emma Helfrich: "Hasta La Vista, Baby!" Ukraine Kills Its First Russian Terminator Combat Vehicle *thedrive.com*.  9.2.2023. Viitattu 11.2.2022. (englanniksi)
4. ↑  Stetson Payne: Ukraine Situation Report: Russian ‘Terminator’ Fighting Vehicles Sent To Front *thedrive.com*.  22.5.2023. Viitattu 11.2.2023. (englanniksi)
5. ↑  Ukrainian military destroy Russia’s BMPT Terminator near Kreminna *ukrinform.net*.  9.2.2023. Viitattu 11.2.2022. (englanniksi)
6. ↑  Геннадий Алёхин: "Универсальный солдат из будущего". Как БМПТ "Терминатор" показала себя в СВО *Telegraph*.  30.4.2023. Viitattu 2.5.2023.

Aiheesta muualla
----------------

* Kuvia tai muita tiedostoja aiheesta **BMPT** Wikimedia Commonsissa